**NÁRODNÁ RADA SLOVENSKEJ REPUBLIKY**

VIII. volebné obdobie

Návrh

**zákon**

z ... 2023,

**ktorým sa mení a dopĺňa zákon č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách) v znení zákona
č. 351/2022 Z. z. a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

**Čl. I**

Zákon č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách) v znení zákona č. 351/2022 Z. z. sa mení a dopĺňa takto:

1. V § 1 sa za písmeno b) vkladá nové písmeno c), ktoré znie:

,,c) práva a povinnosti poskytovateľa sprostredkovateľskej služby podľa osobitných predpisov1) (ďalej len „sprostredkovateľská služba“),“.

Doterajšie písmená c) až f) sa označujú ako písmená d) až g).

Poznámka pod čiarou k odkazu 1 znie:

,,1) Čl. 2 a 3 písm. g) nariadenia Európskeho parlamentu a Rady (EÚ) 2022/2065 z 19. októbra 2022 o jednotnom trhu s digitálnymi službami a o zmene smernice 2000/31/ES (akt o digitálnych službách) (Ú. v. EÚ L 277, 27.10.2022).

Čl. 1 ods. 2 a 3 a čl. 2 ods. 2 nariadenia Európskeho parlamentu a Rady (EÚ) 2019/1150 z 20. júna 2019 o podpore spravodlivosti a transparentnosti pre komerčných používateľov online sprostredkovateľských služieb (Ú. v. EÚ L 186, 11.7.2019).“.

Doterajší odkaz 1 sa označuje ako odkaz 1a a doterajšia poznámka pod čiarou k odkazu 1 sa označuje ako poznámka pod čiarou k odkazu 1a.

1. Za § 52 sa vkladá § 52a, ktorý vrátane nadpisu znie:

**,,§ 52a**

**Povinnosti poskytovateľa sprostredkovateľskej služby**

Poskytovateľ sprostredkovateľskej služby je povinný dodržiavať povinnosti podľa tohto zákona a osobitných predpisov.32a)“.

Poznámka pod čiarou k odkazu 32a znie:

„32a) Nariadenie (EÚ) 2022/2065.

Nariadenie (EÚ) 2019/1150.“.

1. V § 55 ods. 2 sa slová „s multimodálnym prístupom“ nahrádzajú slovami „sprevádzaných hlasovým komentovaním pre nevidiacich“.
2. V § 62 odsek 6 znie:

„(6) Vysielateľ a poskytovateľ audiovizuálnej mediálnej služby na požiadanie sú povinní dôsledne uplatňovať jednotný systém označovania41) alebo iný akceptovaný systém označovania42).“.

1. V § 62 sa vypúšťa odsek 7.

Doterajšie odseky 8 až 14 sa označujú ako odseky 7 až 13.

1. V § 62 ods. 7 sa vypúšťajú slová „uplatňuje iný akceptovaný systém označovania a“.
2. V § 62 ods. 8 sa slová „odseku 6 alebo odseku 8“ nahrádzajú slovami „odseku 7“.
3. V § 62 ods. 10 sa na konci vkladá čiarka a pripájajú sa tieto slová: „pri poskytovaní programu alebo v popise programu“.
4. V § 62 ods. 12 sa slová „odsekov 6, 9 až 12“ nahrádzajú slovami „odsekov 6, 8 až 11“.
5. V § 90 ods. 1 sa za slovo „vysielaní“ vkladajú slová „televíznej programovej služby“.
6. V § 103 ods. 8 sa na konci vkladá čiarka a pripájajú sa tieto slová: „ktorý ich zverejní v registri“.
7. V § 108 ods. 1 sa slovo „a“ nahrádza čiarkou a slová „v rozsahu vymedzenom týmto zákonom“ sa nahrádzajú slovami „a poskytovania sprostredkovateľských služieb v rozsahu vymedzenom týmto zákonom a osobitnými predpismi32a)“.
8. V § 108 odsek 6 znie:

„(6) Ministerstvá, ostatné ústredné orgány štátnej správy a iné orgány verejnej správy spolupracujú s regulátorom v otázkach súvisiacich s problematikou vysielania, retransmisie, poskytovania audiovizuálnych mediálnych služieb na požiadanie, poskytovania platforiem na zdieľanie obsahu a poskytovania sprostredkovateľských služieb, poskytujú mu potrebnú súčinnosť v rozsahu podľa tohto zákona a osobitných predpisov.66) Ministerstvá, ostatné ústredné orgány štátnej správy a iné orgány verejnej správy bezodkladne a bezplatne poskytujú regulátorovi súčinnosť potrebnú na posúdenie nezákonného obsahu66a) a plnenie povinností koordinátora digitálnych služieb podľa osobitného predpisu.66b)“.

Poznámky pod čiarou k odkazom 66 až 66b znejú:

„66) Napríklad čl. 14 nariadenia (EÚ) 2021/784, čl. 49 ods. 2 nariadenia (EÚ) 2022/2065.

66a) Čl. 3 písm. h) nariadenia (EÚ) 2022/2065.

66b) Nariadenie (EÚ) 2022/2065.“.

1. V § 109 ods. 1 sa slová „webových portálov68) a poskytovania agentúrneho servisu69)“ nahrádzajú slovami „webových portálov,68) poskytovania agentúrneho servisu69) a poskytovania sprostredkovateľských služieb“.
2. V § 109 ods. 2 sa za slovo „obsahu“ vkladá čiarka a slová „poskytovanie sprostredkovateľských služieb“.
3. V § 109 ods. 3 písm. a) sa slovo „a“ nahrádza čiarkou a za slovo „obsahu“ sa vkladajú slová „a poskytovania sprostredkovateľských služieb“.
4. V § 109 ods. 3 písm. c) sa za slovo „obsahu“ vkladá čiarka a slová „poskytovania sprostredkovateľských služieb“.
5. V § 110 ods. 1 písm. d) sa slová „osobitného predpisu“ nahrádzajú slovami „osobitných predpisov“.

Poznámka pod čiarou k odkazu 72 znie:

,,72) Nariadenie (EÚ) 2019/1150.

Nariadenie (EÚ) 2022/2065.

§ 22 a 24 zákona č. 265/2022 Z. z.“.

1. V § 110 ods. 3 sa písmeno b) dopĺňa piatym bodom, ktorý znie:

„5. správu o činnosti regulátora podľa osobitného predpisu,73a)“.

Poznámka pod čiarou k odkazu 73a znie:

„73a) Čl. 55 nariadenia (EÚ) 2022/2065.“.

1. V § 110 sa odsek 3 dopĺňa písmenami w) až z), ktoré znejú:

,,w) plniť úlohy koordinátora digitálnych služieb podľa osobitného predpisu,77a)

x) zúčastňovať sa na práci v Európskom výbore pre digitálne služby,77b)

y) spolupracovať s koordinátormi digitálnych služieb iných členských štátov a Komisiou podľa osobitného predpisu,77c)

z) rozhodovať o

1. certifikácii orgánu mimosúdneho riešenia sporov a zrušení certifikácie podľa osobitného predpisu,77d)
2. udelení, pozastavení a zrušení štatútu dôveryhodného nahlasovateľa podľa osobitného predpisu,77e)
3. udelení štatútu povereného výskumného pracovníka a o ukončení prístupu povereného výskumného pracovníka k údajom podľa osobitného predpisu.77f)“.

Poznámky pod čiarou k odkazom 77a až 77f znejú:

„77a) Čl. 49 ods. 2 nariadenia (EÚ) 2022/2065.

77b) Čl. 61 až 63 nariadenia (EÚ) 2022/2065.

77c) Kapitola IV nariadenia (EÚ) 2022/2065.

77d) Čl. 21 ods. 3 a 7 nariadenia (EÚ) 2022/2065.

77e) Čl. 22 ods. 2, 6 a 7 nariadenia (EÚ) 2022/2065.

77f) Čl. 40 ods. 8 až 10 nariadenia (EÚ) 2022/2065.“.

1. V § 112 ods. 2 sa za písmeno d) vkladajú nové písmená e) až i), ktoré znejú:

„e) o predbežnom opatrení podľa § 133a ods. 2,

f) o námietkach podľa § 133a ods. 3,

g) o nápravnom opatrení podľa § 133a ods. 4,

h) o záväzku podľa § 133a ods. 5,

i) o povinnosti prijať a predložiť akčný plán podľa § 133b.“.

Doterajšie písmeno e) sa označuje ako písmeno j).

1. V § 115 ods. 3 písm. b) sa za slovo „videí“ vkladá čiarka a slová „poskytovateľom sprostredkovateľskej služby“.
2. V § 115 ods. 3 písm. c) sa slová „videí alebo“ nahrádzajú slovami „videí, poskytovateľom sprostredkovateľskej služby alebo“.
3. V § 115 ods. 3 písm. d) sa slovo „alebo“ za slovom „požiadanie“ nahrádza čiarkou a za slovo „videí“ sa vkladajú slová „alebo poskytovateľom sprostredkovateľskej služby“.
4. V § 118 sa za odsek 1 vkladá nový odsek 2, ktorý znie:

 „(2) Okrem odmeny podľa odseku 1 patrí členovi rady, ktorý je členom senátu príplatok vo výške 120 eur mesačne; členovi rady, ktorý je predsedom senátu patrí príplatok vo výške 200 eur mesačne.“.

Doterajšie odseky 2 a 3 sa označujú ako odseky 3 a 4.

1. § 132 sa dopĺňa odsekom 3, ktorý znie:

„(3) Na dohľad komisie na ochranu maloletých nad dodržiavaním povinností podľa tohto zákona sa vzťahujú ustanovenia osobitného predpisu o výkone dohĺadu.90a)“.

Poznámka pod čiarou k odkazu 90a znie:

„90a) § 14g zákona č. 40/2015 Z. z. v znení zákona č. ../2023 Z. z.

1. Za § 133 sa vkladajú § 133a a 133b, ktoré vrátane nadpisu nad § 133a a nadpisu § 133b znejú:

**„Dohľad nad poskytovateľom sprostredkovateľskej služby**

**§ 133a**

1. Regulátor je oprávnený na účely výkonu dohľadu nad dodržiavaním povinností poskytovateľa sprostredkovateľskej služby využívať vyšetrovacie právomoci podľa osobitného predpisu.90b)
2. Ak hrozí riziko vážnej ujmy príjemcom služby, môže regulátor na základe zistenia zrejmého porušenia povinnosti podľa osobitného predpisu66b) uložiť poskytovateľovi sprostredkovateľskej služby predbežné opatrenie, ktorým poskytovateľovi sprostredkovateľskej služby nariadi, aby upustil od porušovania povinnosti, aby niečo konal alebo sa zdržal určitého konania. Regulátor v rozhodnutí o predbežnom opatrení určí trvanie predbežného opatrenia, ktoré môže podľa potreby predĺžiť, a to aj opakovane.
3. Ak poskytovateľ sprostredkovateľskej služby nesúhlasí s predbežným opatrením, môže proti nemu podať do troch dní odo dňa doručenia písomnú námietku; podanie námietky nemá odkladný účinok a nevzťahujú sa naň ustanovenia správneho poriadku. Ak regulátor uzná námietku za plne alebo čiastočne dôvodnú, vydá upravené rozhodnutie, ktoré nahrádza pôvodné rozhodnutie, inak námietku zamietne, o čom informuje poskytovateľa sprostredkovateľskej služby.
4. Regulátor môže poskytovateľovi sprostredkovateľskej služby uložiť nápravné opatrenie primerané porušovaniu povinnosti a potrebné na ukončenie porušovania povinnosti podľa osobitného predpisu.66b)
5. Ak poskytovateľ sprostredkovateľskej služby ponúkne záväzok na zabezpečenie súladu s osobitným predpisom,66b) môže regulátor rozhodnutím bez uloženia sankcie podľa § 134 vyhlásiť tento záväzok za záväzný pre poskytovateľa sprostredkovateľskej služby. Ak sa regulátor domnieva, že záväzok ponúknutý poskytovateľom sprostredkovateľskej služby nie je dostatočný na zabezpečenie účinného súladu s osobitným predpisom,66b) uvedie dôvody pre odmietnutie záväzku v odôvodnení rozhodnutia o uložení sankcie.

**§ 133b**

**Prijatie a predloženie akčného plánu**

Ak poskytovateľ sprostredkovateľskej služby aj napriek uloženým sankciám opakovane porušuje povinnosti ustanovené podľa osobitného predpisu66b) a tým spôsobuje vážnu ujmu príjemcom služby, uloží regulátor riadiacemu orgánu poskytovateľa sprostredkovateľskej služby, aby v primeranej lehote preskúmal situáciu a prijal akčný plán, v ktorom určí opatrenia potrebné na ukončenie porušovania právnych predpisov, predložil akčný plán regulátorovi v lehote určenej regulátorom, ktorá nesmie byť kratšia ako 15 dní odo dňa prijatia akčného plánu, zabezpečil, aby poskytovateľ sprostredkovateľskej služby tieto opatrenia prijal a o prijatých opatreniach informoval regulátora v lehote určenej regulátorom, ktorá nesmie byť kratšia ako 15 dní odo dňa prijatia opatrení.“.

Poznámka pod čiarou k odkazu 90b znie:

„90b) Čl. 51 ods. 1 nariadenia (EÚ) 2022/2065.“.

1. V § 134 sa za písmeno d) vkladá nové písmeno e), ktoré znie:

,,e) dočasné obmedzenie prístupu príjemcov služby k sprostredkovateľskej službe podľa osobitného predpisu,90c)“.

Doterajšie písmeno e) sa označuje ako písmeno f).

Poznámka pod čiarou k odkazu 90c znie:

„90c) Čl. 51 ods. 3 písm. b) nariadenia (EÚ) 2022/2065.“.

1. V § 135 ods. 2 a 3 sa slová „písm. e)“ nahrádzajú slovami „písm. f)“.
2. V § 140 ods. 4 sa číslica „145a“ nahrádza číslicou „145b“.
3. V § 142 ods. 8 písm. b) sa vypúšťa slovo „pridelené“.
4. Za § 145a sa vkladá § 145b, ktorý vrátane nadpisu znie:

**„145b**

**Pokuty ukladané poskytovateľom sprostredkovateľskej služby**

1. Za porušenie povinnosti podľa § 52a regulátor uloží
2. poskytovateľovi sprostredkovateľskej služby pokutu do výšky 6 % ročného svetového obratu poskytovateľa sprostredkovateľskej služby za predchádzajúce účtovné obdobie, ak nesplnil niektorú z povinností podľa osobitného predpisu,91a)
3. poskytovateľovi sprostredkovateľskej služby, ktorý spĺňa požiadavky podľa osobitného predpisu,91b) pokutu do 50 000 eur, ak nesplnil niektorú z povinností podľa osobitného predpisu.91c)
4. Regulátor môže uložiť poskytovateľovi sprostredkovateľskej služby pokutu do výšky 1 % ročného príjmu alebo svetového obratu poskytovateľa sprostredkovateľskej služby za predchádzajúce účtovné obdobie, ak pri výkone vyšetrovacích právomocí regulátorom podľa osobitného predpisu90b
5. neposkytne odpoveď v lehote stanovenej regulátorom,
6. poskytne nesprávne, neúplné alebo zavádzajúce informácie,
7. neopraví alebo nedoplní nesprávne, neúplné alebo zavádzajúce informácie, ktoré poskytol zamestnanec poskytovateľa sprostredkovateľskej služby, alebo
8. nepodrobí sa výkonu dohľadu regulátorom.
9. Regulátor môže uložiť poskytovateľovi sprostredkovateľskej služby pravidelné penále do výšky 5 % priemerného denného svetového obratu alebo príjmu poskytovateľa sprostredkovateľskej služby za predchádzajúce účtovné obdobie vypočítaného od dátumu uvedeného v rozhodnutí o uložení pravidelného penále na účely, aby poskytovateľ sprostredkovateľskej služby
10. poskytol správne a úplné informácie pri výkone vyšetrovacích právomocí regulátorom podľa osobitného predpisu,90b)
11. podrobil sa výkonu dohľadu regulátorom,
12. splnil predbežné opatrenie podľa § 133a ods. 2,
13. splnil záväzky vyhlásené za záväzné podľa § 133a ods. 5,
14. prijal a predložil akčný plán podľa § 133b,
15. splnil opatrenia a informoval o splnení opatrení z akčného plánu podľa § 133b alebo
16. splnil nápravné opatrenie podľa § 133a ods. 4.
17. Ak poskytovateľ sprostredkovateľskej služby splnil povinnosť, ktorú malo pravidelné penále podľa odseku 3 vynútiť, môže regulátor určiť konečnú sumu pravidelného penále vo výške, ktorá je nižšia, ako bola sadzba určená pôvodným rozhodnutím o uložení pravidelného penále.“.

Poznámky pod čiarou k odkazom 91a až 91c znejú:

,,91a) Čl. 9 ods. 1 a 5, čl. 10 ods. 1 a 5, čl. 14 až 18, čl. 20, čl. 21 ods. 1, čl. 22 ods. 1, čl. 23 až 28 a čl. 30 až 32 nariadenia (EÚ) 2022/2065.

91b) Čl. 2 ods. 2, 3,  5 a 6 nariadenia (EÚ) 2019/1150.

91c) Čl. 3 ods. 1, 2 a 5, čl. 4, čl. 5 ods. 1, 3 a 5, čl. 6, čl. 7 ods. 1 a 3 a čl. 8 až 12 nariadenia (EÚ) 2019/1150.“.

1. V § 150 ods. 2 prvej vete sa za slovo „zákon“ vkladajú slová „alebo osobitný predpis1)“.
2. V § 150 ods. 2 sa za druhú vetu vkladá nová tretia veta, ktorá znie: „Ak sa namieta porušenie osobitného predpisu,1) podnet na preverenie musí obsahovať aj identifikáciu poskytovateľa sprostredkovateľskej služby, v rámci ktorej mal byť osobitný predpis1) porušený.“.
3. V § 150 ods. 3 písm. e) sa za slovo „služby“ vkladajú slová „alebo poskytovateľa sprostredkovateľskej služby“.
4. V § 150 ods. 3 písm. h) sa za slovo „zákona“ vkladajú slová „alebo osobitného predpisu1)“.
5. V § 150 sa za odsek 10 vkladajú nové odseky 11 až 13, ktoré znejú:

,,(11) Ak regulátor preverením zistil, že podnet na preverenie sa týka sprostredkovateľskej služby, ktorá spadá pod právomoc koordinátora digitálnych služieb iného členského štátu, postúpi podnet koordinátorovi digitálnych služieb, pod ktorého právomoc spadá poskytovateľ sprostredkovateľskej služby. Spolu s postúpením podnetu týkajúceho sa sprostredkovateľskej služby môže regulátor zaslať aj svoje stanovisko k namietanému porušeniu osobitného predpisu.66b)

(12) Ak regulátor preverením zistil, že nie je príslušný na vybavenie podnetu na preverenie týkajúceho sa sprostredkovateľskej služby, je povinný podanie na preverenie bezodkladne postúpiť príslušnému správnemu orgánu.

(13) Počas vybavovania podnetu na preverenie týkajúceho sa sprostredkovateľskej služby majú podávateľ podnetu na preverenie a poskytovateľ sprostredkovateľskej služby právo byť vypočutí a dostať primerané informácie o stave riešenia podnetu na preverenie týkajúceho sa sprostredkovateľskej služby.“.

Doterajšie odseky 11 až 13 sa označujú ako odseky 14 až 16.

1. V § 150 ods. 14 sa slová „12 alebo 13“ nahrádzajú slovami „15 alebo 16“.
2. V § 150 ods. 15 sa slovo „zákona“ nahrádza slovami „zákona alebo osobitného predpisu1)“.
3. V § 150 ods. 16 sa za slovo „zákona“ vkladajú slová „alebo osobitného predpisu1)“.
4. V § 152 ods. 2 písm. a) sa slová „v lehote dvoch dní“ nahrádzajú slovami „bezodkladne, spravidla do dvoch dní“.
5. V § 152 ods. 2 písm. b) sa slová „v lehote piatich dní“ nahrádzajú slovami „bezodkladne, spravidla do piatich dní“.
6. V § 153 sa odsek 2 dopĺňa písmenom e), ktoré znie:

„e) vymedzenie územnej pôsobnosti rozhodnutia, ktorá je obmedzená na to, čo je nevyhnutne potrebné na dosiahnutie účelu rozhodnutia.“.

1. V § 153 ods. 3 sa na konci pripája táto veta: „Na doručovanie rozhodnutia podľa odseku 1 poskytovateľovi sprostredkovateľskej služby sa vzťahuje osobitný predpis.97a)“.

Poznámka pod čiarou k odkazu 97a znie:

„97a) Čl. 9 ods. 2 písm. c) nariadenia (EÚ) 2022/2065.“.

1. V § 157 ods. 1 sa za prvú vetu vkladá nová druhá veta, ktorá znie: „Držiteľ autorizácie je povinný vysielať programovú službu v súlade s podmienkami autorizácie.“.
2. V § 159 ods. 1 písm. k) sa na konci pripájajú tieto slová: „v prípade žiadosti o autorizáciu vysielania televíznej programovej služby“.
3. V § 161 ods. 1 písm. c) sa za slovo „službu“ vkladajú slová ,,podľa § 97“.
4. V § 191 sa odsek 1 dopĺňa písmenami d) a e), ktoré znejú:

„d) identifikáciu požadovanej frekvencie,

e) informáciu o poskytovaní doplnkovej služby vysielania na požadovanej frekvencii.“.

1. V § 225 ods. 1 sa za slovo „konanie“ dopĺňa slovo „regulátora“.
2. § 225 sa dopĺňa odsekom 13, ktorý znie:

„(13) Podmienka zápisu do registra partnerov verejného sektora ustanovená v § 158 ods. 1 písm. a) štvrtom bode a písm. c) štvrtom bode a v § 175 ods. 1 písm. a) a c) sa nevzťahuje na osobu, ktorá je subjektom verejnej správy.“.

1. Za § 242a sa vkladá § 242b, ktorý vrátane nadpisu znie:

„§ 242b

Prechodné ustanovenia k úpravám účinným od 1. júla 2023

(1) Ustanovenie § 239 ods. 5 písm. b) sa nevzťahuje na publicistické programy založené na diskusii hostí.

(2) Podiel programov podľa § 239 ods. 2 až 4 sa určí ako podiel vysielacieho času programov s multimodálnym prístupom vo vysielaní všetkých televíznych programových služieb verejnoprávneho vysielateľa z celkového vysielacieho času programov vysielaných vo vysielaní všetkých televíznych programových služieb verejnoprávneho vysielateľa za kalendárny štvrťrok.

(3) Na zabezpečenie multimodálneho prístupu k televíznej programovej službe podľa odseku 2 a podľa § 239 ods. 1 až 4 sa primerane vzťahujú ustanovenia § 55 ods. 5 až 9 a § 56; ustanovenie § 239 ods. 6 sa neuplatňuje.“.

**Čl. II**

Zákon č. 22/2004 Z. z. o elektronickom obchode a o zmene a doplnení zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení zákona č. 284/2002 Z. z. v znení zákona č. 160/2005 Z. z., zákona č. 102/2014 Z. z., zákona č. 373/2014 Z. z., zákona č. 170/2018 Z. z., zákona č. 211/2019 Z. z., zákona č. 249/2022 Z. z. a zákona č. 351/2022 Z. z. sa mení takto:

§ 6 sa vypúšťa.

**Čl. III**

Zákon č. 40/2015 Z. z. o audiovízii a o zmene a doplnení niektorých zákonov v znení zákona č. 278/2015 Z. z., zákona č. 177/2018 Z. z., zákona č. 211/2018 Z. z., zákona č. 304/2019 Z. z., zákona č. 264/2022 Z. z. a zákona č. 265/2022 Z. z sa mení a dopĺňa takto:

1. V § 12a ods. 2 písm. c) sa nad slovom „predpisom“ odkaz „17a)“ nahrádza odkazom „17)“.

Poznámka pod čiarou k odkazu 17 znie:

„17) § 62 ods. 6 a 8 až 11 zákona č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách) v znení zákona č. ../2023 Z. z.“.

1. V § 14a ods. 2 písm. c) sa slová „povinností podľa osobitného predpisu,17a)“ nahrádzajú slovami „povinností vysielateľa a poskytovateľa audiovizuálnej mediálnej služby na požiadanie podľa osobitného predpisu,17a)“.

Poznámka pod čiarou k odkazu 17a znie:

„17a) § 62 ods. 1 písm. a), ods. 6 a 8 až 11 zákona č. 264/2022 Z. z. v znení zákona č. ../2023 Z. z.“.

1. § 14c sa dopĺňa odsekmi 4 a 5, ktoré znejú:

„(4) Členstvo v komisii je nezastupiteľné.

(5) Výkon funkcie člena komisie sa považuje za iný úkon vo všeobecnom záujme.“.

1. Za § 14f sa vkladá § 14g, ktorý vrátane nadpisu znie:

„§ 14g

Konanie pred komisiou

(1) Konanie o uložení pokuty podľa § 41 ods. 1 možno začať do šiestich mesiacov odo dňa, keď sa o porušení povinnosti komisia dozvedela, najneskôr však do jedného roka odo dňa, keď bola povinnosť porušená. Za deň, keď sa komisia dozvedela o porušení povinnosti, sa považuje deň prerokovania správy o kontrole dodržiavania povinností podľa tohto zákona na zasadnutí komisie.

(2) Na konanie pred komisiou sa nevzťahuje osobitný predpis o sťažnostiach.35a) Pri vybavovaní podnetov sa na konanie pred komisiou primerane vzťahujú ustanovenia upravujúce postup regulátora pri vybavovaní podnetu na preverenie podľa osobitného predpisu.35b)

(3) Na konanie pred komisiou sa vzťahuje správny poriadok okrem ustanovení § 23 v časti nesprístupnenia zápisníc o hlasovaní a § 9 ods. 2, § 49, § 53, § 57, § 61 až 68 správneho poriadku.“.

Poznámky pod čiarou k odkazom 35a a 35b znejú:

„35a) Zákon č. 9/2010 Z. z. o sťažnostiach v znení neskorších predpisov.

35b) § 150 zákona č. 264/2022 Z. z. v znení zákona č. .../2023 Z. z.“.

1. V § 41 sa vypúšťa odsek 5.

Doterajšie odseky 6 až 8 sa označujú ako odseky 5 až 7.

**Čl. IV**

Zákon č. 265/2022 Z. z. o vydavateľoch publikácií a o registri v oblasti médií a audiovízie a o zmene a doplnení niektorých zákonov (zákon o publikáciách) sa mení a dopĺňa takto:

1. V § 3 ods. 8 písm. d) sa na konci vkladá bodkočiarka a slová „ak ide o vedeckú periodickú publikáciu alebo komunitné periodikum, žiadateľ o zápis je povinný v žiadosti okrem obsahového zamerania uviesť aj túto skutočnosť“.
2. V § 3 sa odsek 18 dopĺňa písmenom g), ktoré znie:

„g) vydavateľ publikácie najmenej tri roky od posledného vydania nesprístupnil verejnosti alebo verejne nerozšíril ďalšie vydanie.“.

1. § 12 sa dopĺňa odsekom 3, ktorý znie:

„(3) Povinnosť podľa odseku 1 sa nevzťahuje na vydavateľa periodickej publikácie a prevádzkovateľa spravodajského webového portálu, ktorí sú subjektom verejnej správy.“.

**Čl. V**

Tento zákon nadobúda účinnosť 1. júla 2023, okrem čl. I bodov 2 a 32 a čl. II, ktoré nadobúdajú účinnosť 17. februára 2024.